als_Latn dik_Latn sag_Latn
Kanë ngelur vetëm pak ditë nga prezantimi zyrtar i iPhone 6 dhe informacionet mbi të po shtohen dita ditës. Së fundmi janë zbuluar në internet edhe çmimet që do të kenë versionet e ndryshme të iPhone 6.
iPhone 6 me ekran 4.7 inç dhe me 16GB hapësirë të brendshme do të kushtojë 860 dollarë, versioni me 32GB hapësirë do të kushtojë 990 dollarë, ndërsa versioni me 64GB hapësirë do të kushtojë 1,190 dollarë.
iPhone 6 me ekran 5.5 inç do të kushtojë edhe më shtrenjtë, meqë do të ketë harduer më të fuqishëm. Modeli me 16GB hapësirë do të kushtojë 1,022 dollarë, ai me 32GB do të kushtojë 1,152 dollarë, ndërsa versioni me 64GB hapësirë do të kushtojë 1,250 dollarë.
Këto janë çmimet përkatëse të versioneve të ndryshme të iPhone 6 në Hong Kong, ndërsa për tregun amerikan nuk janë zbuluar akoma. Megjithatë, duke marrë parasysh diferencën në çmime të iPhone 5s në SHBA dhe Hong Kong, mendojmë se iPhone 6 me ekran 4.7 inç dhe me 16GB hapësirë të brendshme mund të kushtojë 799 dollarë në Amerikë. Ndërsa versionet e tjera do të kushtojnë nga 100 dollarë më shumë. Modeli me ekran 5.5 inç do të jetë më i shtrenjtë.
Apple do të prezantojë iPhone 6 pas pak ditësh, kështu ne nuk do të duhet të presim shumë për të zbuluar çmimin zyrtar të këtij telefoni.
(Herë të lexuara: 1362)
als_Latn als_Latn als_Latn als_Latn als_Latn als_Latn